Cat Stevens kom SA toeCat Stevens. Foto: Facebook Stevens, ook bekend as Yusuf Islam, sal in November in Suid-Afrika te sien wees as deel van sy Peace Train Tour. Die toer is die 50ste herdenking van Stevens se eerste treffer en debuutalbum Matthew & Son wat in 1967 vrygestel is. Stevens is in 2014 in die Rock en Roll-heldesaal gehuldig. Aanhangers kan tydens sy optredes uitsien na treffers soos “Wild World”, “Moonshadow”, “Father and Son”, “Morning has Broken”, sowel as liedjies van sy nuwe album. Stevens sal op 9 November by die Grand Arena by die GrandWest-casino in Kaapstad optree. Kaartjies kos tussen R450 en R1 200. Hy sal op 12 November by die Sun Arena, Time Square, in Pretoria optree, waar kaartjiepryse ook wissel van R450 tot R1 200. Hy sal sy optredes afsluit met ’n vertoning by die Durbanse Internasionale Konferensiesentrum. Kaartjies kos ook tussen R450 en R1 200. Kaartjies sal vanaf 27 Julie om 09:00 op Computicket te koop wees.